google/wiki40b huggingface dataset:
BMW M6

E24 M635CSi/M6

I 1983 hentet BMW M88/3-motoren, en modifisert versjon av M88/1-motoren fra BMW M1, og puttet den i karosseriet fra BMW E24 fra BMWs 6-serie. BMW M6 ble raskt populær takket være sin aggressive front, luksusutstyret og ikke minst sine kraftige ytelser. M6 kan gjenkjennes blant andre E24-modeller ved større luftinntak, M6-emblemer i grillen og bak, og en beskjeden hekkspoiler.
Den europeiske versjonen leverte 286 hk (213 kW) og et dreiemoment på 340 Nm. Den amerikanske versjonen ble utstyrt med katalysator, og leverte 256 hk (191 kW) og et dreiemoment på 329 Nm. M6 var god for en 0–100 km/t-tid på 6.4 og 6.8 sekunder for den europeiske og amerikanske versjonen, respektivt. Magasinet Car and Driver testet en amerikansk utgave av M6 i juli 1987, og klarte en 0–100 km/t-tid på 7.1 sekunder.
Produksjonen av M6 ble avsluttet i 1989, med 5.855 biler solgt, hvorav 1.767 var nordamerikanske (USA/Canada) modeller.

E63 M6

Den nye BMW M6 fikk sin debut på bilutstillingen i Genève i 2005. Den er basert på BMW E63/64 6-serie, som ble introdusert i 2005. Den deler sin 5.0 l V10 S85-motor og SMG III girkasse med E60 M5, og leverer 507 hk (373 kW) og et dreiemoment på 521 Nm.
BMW hevder den akselererer fra 0–100 km/t på 4.6 sekunder, og har en elektronisk begrenset toppfart på 250 km/t. Med sperren fjernet kan toppfarten økes til 330 km/t. Flere tester har vist at M6 kan akselerere fra 0–100 km/t på 4.1 sekunder.
M6 er utstyrt med den samme knappen som i M5, som endrer gassresponsen. Når man vrir om tenningen yter bilen 400 hk, men ved et trykk på denne knappen øker ytelsene til 507 hk. Bilen veier 1710 kg, takket være tak i karbonfiber, skjermer i komposittmateriale og panser, dører og bagasjeluke i aluminium. Lettmaterialer som karbonfiber brukes på steder som støtfangere og tak, som ligger langt fra bilens tyngdepunkt og/eller høyt oppe, slik at de ikke bare reduserer bilens vekt, men også bedrer kjøreegenskapene.
Per i dag er modellen kun tilgjengelig som coupé, men en cabriolet- og en lettvekts CSL-versjon er ventet i 2006 og 2007, respektivt. Den kan skilles fra modellene 630i, 645Ci og 650i ved sin dypere frontstøtfanger med luftinntak og fire eksospotter bak.
Ekteskap i skyggen

Handling

Hans Wieland, en ung skuespiller, nekter å skille seg fra sin jødiske kone Elisabeth under det nasjonalsosialistiske styret. Han står hver kveld på scenen, mens kona har yrkesforbud. En dag, under krigen, tar han henne med til en première. Der blir hun lagt merke til, og han får valget mellom å skille seg fra henne eller bli sendt til fronten, og får vite at hun vil bli deportert til konsenstrasjonsleir. Da de ikke ser noen annen utvei begår de selvmord sammen.
In Your Multitude

In Your Multitude er et musikkalbum med Conception, utgitt i 1995.
Hisataka Fujikawa

Karriere

Hisataka Fujikawa startet sin profesjonelle karriere i Nagoya Grampus Eight i 1987. Han har også spilt for JEF United Ichihara.
Olenosus

Utseende

En middelsstor, matt gråbrun trebukk. Arten kan være nokså ensfarget, eller lysgrå med rødbrune tegninger. Antennene er tynne og betydelig lengre enn kroppen. Pronotum er omtrent sekskantet, med en butt tann litt bak midten av hver sidekant. Dekkvingene er nesten jevnbrede, med litt uregelmessige lengderibber. Hunnen har et eggleggingsrør som stikker et stykke ut bak dekkvingene.

Levevis

Larvene lever i død ved.

Utbredelse

Slekten er utbredt i Mellom-Amerika, fra det vestlige Mexico i nord til Costa Rica i sør.
Ytternäs och Vreta

Ytternäs och Vreta er et tettsted i Uppsala kommune i Uppsala län i landskapet Uppland i Sverige. I 2010 hadde tettstedet 636 innbyggere.
Sveriges socialdemokratiska kvinnoförbund

Sveriges socialdemokratiska kvinnoförbund (SSKF), eller S-Kvinnor, er kvinneforbundet til Sveriges socialdemokratiska arbetareparti. Målet er å drive gjennom likestillingsspørsmål om likestilling i svensk politikk.
Forbundet ble etablert i 1920, leder er Lena Sommestad, mens medlemstidsskriftet heter Morgonbris (etablert i 1905).
Atelier Oslo

Atelier Oslo er et arkitektkontor startet av Nils Ole Bae Brandtzæg, Thomas Liu, Marius Mowe, og Jonas Norsted.
I samarbeid med det franske arkitektfirmaet AWP vant Atelier Oslo i 2006 arkitektkonkurransen om overdekket torg og amfiscene i Sandnes. Konkurransen var en del av Norwegian Wood Stavanger2008, et av hovedprosjektene til Stavanger2008.
I samarbeid med Lund Hagem Arkitekter og Agence Ter landskapsarkitekter vant Atelier Oslo i 2009 konkurransen om nye Deichmanske bibliotek i Bjørvika i Oslo.
I samarbeid med det norske arkitektkontoret KIMA Arkitektur vant Atelier Oslo i 2012 Sparebankstiftelsen DNBs konkurranse om totalrenoveringen av Christiania Sparebank i Kvadraturen i Oslo som bygges om til kultur- og aktivitetshuset Sentralen, med ferdigstillelse vinteren 2016.
Maywood (Illinois)

Historie

Maywood ble etablert i 1869.
Gravlund

Gravlund, gravplass eller leggplass er et område som er satt av til begravelser av avdøde mennesker. I Norge er gravlundene ofte anlagt i tilknytning til ei kirke. Ligger gravplassen i tilknytning til ei kirke kalles plassen gjerne en kirkegård.

Historie

Fra omkring det 7. århundre var begravelser i Europa for det meste underlagt kirkelig kontroll. Praksis varierte fra land til land, men på kontinentet var det vanligst at likene ble lagt i massegraver hvor de lå inntil bare bena var igjen. Bena ble så tatt opp og lagt i ossuarier, gjerne i muren rundt kirkegården, eller under kirkegulvet, bak kirkens vegger eller i en krypt. Etterhvert utviklet det seg en praksis med individuelle begravelser.
I byer lå de tidligste gravlundene innenfor bymurene, noe som hadde negative helsemessige virkninger. Allerede i antikkens Roma ble det forbudt med begravelser innenfor bymurene, men i middelalderen begynte man igjen med denne skikken. På grunn av faren for epidemier samt plassmangel i store byer, begynte man mange steder å flytte gravlundene ut av byene.
Fra det 19. århundre ble det vanlig med private og offentlige gravlunder som ikke lå i tilknytning til en kirke.

Utseende og bruk

Gravlunder er gjerne klart atskilt fra omkringliggende eiendommer med en mur, gjerde eller hekk.
Hvordan en gravlund ser ut og blir brukt varierer fra land til land. I mange land, blant annet i Norge, er gravlunder beplantet og har grønne plener. I andre land er det mer vanlig med mausoleer.
I land sterkt preget av kristen kultur vigsles gravlunder, også der de ikke ligger i tilknytning til en kirke. Det er ikke uvanlig at deler av gravlunden unntas fra vigslingen, til bruk for personer med en annen tro enn den dominerende. Mange steder finner man også lunder som er tilknyttet en spesiell trosretning, som jødiske, katolske eller protestantiske gravlunder, eller egne seksjoner for personer av en spesiell tro på en større, felles gravlund.
De fleste gravlunder som ikke ligger ved en kirke har et kapell, som i nyere tid kan fungere livssynsnøytralt. Det kan også ligge et krematorium og et bårehus i tilknytning til lunden.
Hvor lenge hver enkelt grav får bestå varierer fra land til land. I noen land bevares en grav bare få år før bena tas opp og legges i en familie- eller massegrav. I andre får gravene bestå i en lengre periode, noen ganger med intensjonen om at de skal bestå til evig tid.

Fredningstid og feste

I Norge er som regel vanlig fredningstid på en grav 20 år. For personer gravlagt før 1997 er vanlig fredningstid for graven 25 år. Etter utløpet av den første fredningstiden kan etterkommerne feste graven i opptil 20 år til mot en avgift. De lokale bestemmelsene om fredningstid kan avvike noe fra denne hovedregelen.
Agunnaryd

Bebyggelse og arbeidsliv

Bebyggelsen i Agunnaryds, som også kalles Bråna, er samlet vest for gjennomfartsveien. Den består fremfor alt av eneboliger av varierende alder. 
De fleste beboerne er pendlere med arbeidssted i Ljungby, men også i Liatorp og Älmhult. Det er ca. 100 arbeidsplasser på stedet, hovedsakelig innen produksjon og utdanning. I Agunnaryd finnes det blant annet en landhandel, trelast- og byggefirma. 
Agunnaryd var et av de områdene som i juni 2005 ble hardest rammet av orkanen Gudrun.

IKEA

Agunnaryds mest kjent firma er IKEA. Selskapet har sin opprinnelse i Agunnaryd, der det ble grunnlagt i 1943 av Ingvar Kamprad i Älmtaryd, Agunnaryd og i 1953 flyttet til Älmhult, der det vokste seg stort. I tiden i Agunnaryd var det bare et mindre postordrefirma. A-en i IKEA står for Agunnaryd.
Norges Toppidrettsgymnas

Om skolen

I dag er det mange skoler som kaller seg "toppidrettsgymnas", men NTG var den første og den som kvalitetsmessig har skilt seg ut på flere områder fra starten av.
NTGs hovedmål: NTG skal bidra til at utøvere i løpet av sin karriere tar medaljer i internasjonale mesterskap, kvalifiserer seg til høyere studier og utvikler gode holdninger.
NTG blir sett på som en viktig medspiller i utviklingen av Norges beste idrettstalenter.
Søkere til NTG må ha et utviklingspotensial i sin idrett og/eller ha oppnådd gode resultater. Undervisningen begynner dessuten tidligere om høsten enn ved offentlige videregående skoler, og NTGs elever får ikke vinterferie. Dette blir gjort for å få tilstrekkelig antall timer i skolefagene og samtidig finne tid til den treningen som kreves for å bli toppidrettsutøver.
For å sikre treningskvaliteten og kunne nå et høyt internasjonalt nivå oppsøkes det ulike toppmiljøer i Norge, Tyskland, USA, Sør-Afrika, Litauen, Russland, Sverige, Brasil, Belgia, Kina, Spania, Japan og Mellom-Europa og ikke minst Slany i Tsjekkia. Her gjennomføres felles samlinger og konkurranser med de lokale utøverne. Utenlandske sparringpartnere blir invitert til NTG.
NTG har ca. 80 trenere, de fleste er heltidsansatte. Disse holder et høyt internasjonalt nivå og kommer fra 12 forskjellige nasjoner. Dette medfører en permanent kompetanseheving og tverrfaglig utvikling hos de ansatte trenerne.
Skolen er støtteberettiget i Statens lånekasse for utdanning på lik linje med offentlige videregående skoler.

NTG-U

NTG-U er er en ungdomsskole for elever som ønsker å kombinere mye trening med skolegang.
Utdannings- og forskningsdepartementet (UFD) godtok etableringen av en ungdomsskole i regi av Norges Toppidrettsgymnas fra høsten 2004. 
NTG-U ble startet høsten 2004 med 60 elever på 8. trinn. Høsten 2005 ble 60 nye elever tatt inn på 8. trinn, slik at det totale antallet var 120 elever. Høsten 2006 ble alle trinnene fylt opp med tilsammen 180 elever. 
Høsten 2016 ble det etablert en ungdomsskole på Kongsvinger (NTG-U Kongsvinger). I august 2017 skal NTG-U Lillehammer startes opp.
Elevene på NTG-U trener 90 minutter hver eneste dag. Innholdet i treningen er basistrening med vekt på koordinasjon, styrke og utholdenhet, og variert trening innen forskjellige idrettsgrener som turn, ballspill, skøyter, sykling, aerobic, orientering og klatring samt mange flere. Elevene kan, dersom utviklingen tilsier det, få hospitere på enkelte av NTG sine treninger.
NTG-U er berettiget til å motta statstilskudd etter friskoleloven.
Jämjö

Jämjö er et tettsted i Karlskrona kommune i Blekinge län, Sverige. I 2010 hadde tettstedet 2 578 innbyggere. Jämjö ligger ved E22, mellom Malmö og Kalmar. Tettstedet har både et vanntårn som synes fra veien og en kirke.
Feriekoloniene i Bergen

Feriekoloniene i Bergen var sommerferiehjem for barn i Bergen, opprinnelig opprettet av "Komiteen for skolebarns ferieophold paa landet" i 1882. Feriekoloniene ble opprettet for å skaffe barn i Bergen mulighet for opphold på landet i feriene.

Historikk

Forløperen til feriekoloniene i Bergen var "Komiteen for skolebarns ferieophold paa landet", opprettet i 1882. Komiteen hadde som formål å sende flest mulig skolebarn til fritt landopphold. De første årene greide komiteen å hjelpe ca. 2000 skolebarn årlig. Reise og opphold ble finansiert gjennom bidrag fra Bergens Samlag, Bergens Sparebank, gaver og frivillig arbeid.
Den første feriekolonien som fikk en egen bygning til dette formålet var Ferstad feriekoloni i Os i 1906. Tomten var en gave fra Christian Michelsen. Etter hvert ble det reist feriekolonier en rekke steder i Bergens omegn: Steinestø, Hylkje, Brattholmen på Sotra, Mjølfjell m.v. Stedene ble drevet av privatpersoner, menigheter, sanitetsforeninger, arbeiderforeninger m.v., og tok i mot trengende skolebarn til 3-4 ukers sommeropphold.
Det opprinnelige formålet med feriekoloniene var å skaffe barn fra fattige familier et opphold på landet, slik at barna kunne komme til krefter ved hjelp av nærende kost, sol og frisk luft. Barna ble behørig veid og målt både før og etter oppholdet. Moralsk skulle barna hjelpes ved at de kom bort fra den dårlige påvirkningen i gaten og arbeiderstrøkene. 
Etter hvert forsvant en del av fattigstempelet ved feriekoloniene. Under 2. verdenskrig ble feriekoloniene brukt for å få flest mulig barn bort fra byen og krigen. I 1950-årene ble feriekoloniene avviklet og avløst av leirskoler.
Bergen Byarkiv oppbevarer arkivmateriale etter Ferstad feriekoloni, Elisa Knutzons feriekoloni, Bømoen feriekoloni, Mjølfjell feriekoloni, Steinestø feriekoloni, Brattholmen feriekoloni, Hylkje feriekoloni, Lissi Kuhnles Minde og Manger feriekoloni.
Blink-182

Dannelse og tidlige år (1992–1994)

På den 51. Grammy Awards seremoni 8. februar 2009, dukket DeLonge, Hoppus, og Barker på scenen sammen for første gang siden desember 2004. Barker annonserte bandets reformasjonen, om at "vi pleide å spille musikk sammen, og vi bestemte vi kommer til å spille musikk sammen igjenn, med Hoppus legge til Blink-182 er tilbake! Utvidelse på kunngjøringen på deres hjemmeside, bandet uttalte å si det enkelt, vi er tilbake. Vi mener , virkelig tilbake. Plukke opp der vi slapp og litt til. i studio skrive og spille inn et nytt album. Forbereder å turnere verden nok en gang. Vennskap reformert. Blink-182 ut på en reunion tour of North America fra juli til oktober 2009, støttet av Weezer og Fall Out Boy. Et europeisk festival turne fulgte fra august til september 2010.
Ferdigstillelse av Blink-182 sjette studioalbum, har på gått siden deres 2009 gjenforening, har blitt forsinket flere ganger. I november 2010 sa Hoppus at bandet ønsket å utgi albumet i april eller mai 2011. I februar 2011, Barker spekulert om at de ville "snu i albumet vårt i juni eller juli, ærlig, og jeg mener det, ting er kjempebra. Det kommer nært, til et punkt der disse er ferdig sangene og de er ikke til å endre. disse er album-versjonene. den neste måneden, uttalte DeLonge at albumet skulle være ute i tide for konsernets planlagte Europa-turne som juli, og at de ville ikke tur dersom det ikke er et nytt album. men bandet annonserte utsettelsen av turneen på grunn av forsinkelser i å fullføre albumet, sier "Vi håpet vi ville ha noen nye sanger å spille i stedet gjøre en annen Greatest Hits Tour. Geffen Records har gitt bandet en frist på 31. juli 2011 for å fullføre albumet. Vi trodde vi var nærmer seg slutten, og bokstavelig talt en uke siden vi pumpet ut et helt sett av ting som jeg tror vil være noen av de beste på albumet, sa DeLonge at mai. "Ta aldri er egentlig ferdig. Du lysbilde eller limp hjem til basen. Den album, med tittelen nabolag, er forsøksvis planlagt for utgivelse 27. september 2011. Albumets første singel, «Up All Night", hadde premiere 15. juli 2011. Den Blinkumentary, er en dokumentarfilm om bandet, også planlagt for utgivelse høsten 2011. 
Blink-182 er planlagt å headline Honda Civic Tour med My Chemical Romance fra august til oktober 2011, med flere arrangement i Canada med Rancid og Against Me!.
Latvijas Televīzija

Historie

De første prøvesendingene startet 6. november 1954 som den første og eldste nasjonale tv-kanalen i Baltikum. De første årene hadde bare en håndfull personer i landet tilgang til fjernsyn, men likevel startet LTV opp med regulære sendinger bare to uker etter de første prøvesendingene. Underlagt strengt sovjetisk styre fikk ikke LTV lov til å produsere sine egne programmer, og i 1955 ble Rigas TV-studio etablert, og de fleste programmene ble produsert derfra. Allerede i 1961 startet LTV opp sin andre tv-kanal, som i praksis kun videreformidlet sendingene til Sovjets sentralfjernsyn fra Moskva. Etter hvert skiftet kanalen navn til LTV2 og siden til LTV7. Fremdeles er mange av andrekanalens sendinger på russisk. De to LTV-kanalene gikk over til fargesendinger i 1974.
Det første nyhetsprogrammet startet opp i 1958, og i 1963 ble det omdøpt til dagens navn, Panorāma. Nyhetssendingen tilsvarer norske Dagsrevyen.
1. januar 1993 ble LTV og radioselskapet Radio Latvia medlemmer av Den europeiske kringkastingsunion (EBU), og 2. februar 1998 konverterte LTV over til farge-tv-systemet PAL. I 2008 startet LTV med digitale bakkesendinger, og sommeren 2010 opphørte de analoge bakkesendingene. Begge kanalene er inkludert i Sirius-satellittens nordiske flate, gjennom Viasat-pakken.
Som medlem av EBU, har LTV rettigheter til å sende store idretts- og kulturarrangementer som Ishockey-VM og Eurovision Song Contest. LTV har deltatt i Eurovision Song Contest siden 2000 og arrangerte den internasjonale finalen i 2003.

Finansiering

LTV finansieres delvis gjennom statlige bidrag fra den latviske regjeringen (rundt 60 prosent), mens resten av inntektene kommer gjennom salg av tv-reklamer. En omlegging av finansieringen til en tv-lisens, tilsvarende den i Norge, har vært diskutert i flere år, men har blitt avvist av flere latviske regjeringer. Medieanalytikere i landet hevder den politiske motstanden mot en lisensordning skyldes at regjeringen ikke ønsker å miste kontrollen over LTV, slik en statsstøtteordning i prinsippet gir.

Organisering

I 2013 etablerte regjeringen kringkastingsselskapet Latvias offentlige kringkasting – tilsvarende norske NRK. Både LTV og det statlige radioselskapet Radio Latvia er underorganisasjoner i selskapet. LTV og Radio Latvia har fått en felles nyhetsportal og strømmetjeneste på internett. I 2017 etablerte også LTV en egen nettkanal, Visiem LTV. Kanalen er rettet mot latviere i utlandet og sender programmer fra LTV1 og LTV7 som ikke er heftet med rettighetsproblematikk.
Deutschnationale Volkspartei

Deutschnationale Volkspartei (det tysknasjonale folkepartiet, DNVP) var et tysk konservativt politisk parti på ytre høyre fløy, som eksisterte fra 1918 til 1933. Partiet målbar i utgangspunktet drømmen om gjeninnføring av monarkiet, men tilpasset seg etterhvert Weimarrepublikkens system. DNVP ved sin leder Alfred Hugenberg, gjorde det i 1933 mulig for Adolf Hitler å bli valgt til kansler, men partiet ble etter Hitlers maktovertakelse raskt tvunget til oppløsning.

Historie

Partiet ble grunnlagt 28. november 1918 som etterfølger til Deutschkonservative Partei, Freikonservative Partei og en rekke mindre partier. Også høyrefløyen i Nationalliberale Partei sluttet seg til DNVP.
I 1922 brøt en rekke medlemmer som så seg som en del av den tysknasjonale bevegelsen ut av partiet, og dannet Deutschvölkische Freiheitspartei.
DNVP var preget av nasjonalisme, keiserlig konservatisme og høyreliberalisme. Partiet var en del av den «nasjonale opposisjonen» mot Weimarrepublikken. Det representerte velgergrupper som drømte om gjeninnføring av monarkiet.
Partiet hadde en større sosial basis enn de konservative i keisertiden. Det hadde beholdt som sine kjerneområder landbruksdistriktene øst for Elben, men fikk også velgere i middel- og arbeiderklassen i byene. Mens partiet i begynnelsen aktivt bekjempet Weimarrepublikken, ble det senere mer moderat og deltok i regjeringer på riksnivå.
Partiet innordnet seg etterhvert Weimarrepublikkens politiske system. DNVPs leder Alfred Hugenberg medvirket til at Adolf Hitler ble utnevnt som kansler. Partiet DNVP ble imidlertid oppløst kort tid etter den nasjonalsosialistiske maktovertakelsen i 1933.
Parlamentsmedlemmet Heinrich Fassbender, som tidligere hadde vært medlem av DNVP og Deutsche Volkspartei, og etter krigen hadde sluttet seg til det liberale partiet FDP, forsøkte sammen med andre høyrekonservative å starte opp DNVP igjen i 1962. Partiet gikk senere inn i NPD.
Xigu kullkraftverk

Xigu kullkraftverk er et kullkraftverk i provinsen Gansu i Kina. Det har en installert produksjonskapasitet på 660 MW. Anlegget ble påbegynt i 2005 og stod ferdig i 2009.
Friervisa

«Friervisa» er et skillingstrykk. Alf Prøysen presenterte den i sin visespalte i «Magasinet for alle» i 1957.

Teksten

1.Friere haver alle piker aller minst har ikke jeg,

de er så full av smil og smiger så jeg av dem er kjed og lei,

kom piker o kom, o kom o tag nogle av disse friervrak.
2.Gjevnlig på døren banker hver aften en skoleholder og en seregant,

dertil en gammel lysestøper en kjøpmannssønn og en musikant.

Av dem jeg mange løyer har thi jeg blott holder dem for narr.
3.Nede i porten stander hver aften mannfolk i store hopetall,

lengselsfullt vanker deres tanker at jeg ned til dem komme skal.

En gang i mellom går jeg der ned straks taler de om kjærlighet.
4.Går jeg på gaten, glor og glaner mannfolk i store hopetall,

alle for meg bukker og skraper jeg kneiser bare stoltelig,

hvis de meg ti til kone får tror jeg de rent fra forstanden går.
5.Nede i byen bor der en slakter han har en sønn som har meg så kjær,

på herregården bor en forpakter han sukker hver gang meg meg ser.

Og jeg ved mange mange fler som sukker hver gang de meg ser.
6.Jeg hadde visselig fått en keiser hvis jeg blott dertil var født

det var no mere enn en Schweitser som her forleden bød seg til.

Thi jeg er smukk og rik og fin og har et lite pengeskrin.
Objective-C

Beskrivelse

Objective C er en svært liten utvidelse av C. Det finnes bare et tillegg av syntaks og omtrent ti nye kodeord. Sånn sett er det veldig enkelt å lære om man kjenner til C.

Meldinger

Objektorienterte programmer er bygd opp av objekter som sender hverandre meldinger (anvisninger) og utfører metoder. Meldinger i Objective-C baserer seg på Smalltalk og ser ut på følgende måte:
[objekt metode]
for eksempel:
textLengde = [@"Hello World!" length];  // tekstobjektet "Hello World!" skal kjøre metoden "length"
meldinger kan pakkes i hverandre og gis argumenter etter kolon:
[resultat setFloatValue: [beløp floatValue]*[antall floatValue]];

Klasser

For å skape objekter av sin egen type bør man beskrive den i en såkalt klasse. Det består av en interface-del som inneholder statusen og evnene objektene av klassens type har, dvs. interfacen deklarerer variablene og metodene sine:
 #import <objc/Object.h>
  @interface Lampe : Object {
    BOOL lyser;                      // statusen 
  }
 – (BOOL)lyser;                     // evnen: svar om lyser
 – (void)settLyser:(BOOL)nyeStatus;
 – (id)init;                             // sett startstatus
 @end
og en implementation som beskriver hvordan evnene skal utføres:
@implementation Lampe
 – (BOOL) lyser {
   return lyser;                     // returner variablen (som lever i en annen navnrom enn metodene)
 }
 – (void)settLyser: (BOOL) nyeStatus {
   lyser = nyeStatus;
 }
 – (id)init {
   if (self = [super init]) {
      [self settLyser:NO]:
   }
   return self;
 }
 @end

Nye objekter kan nå bygges idet man sender meldingen om å utføre metoden «alloc» til klassen. Klasser er også spesielle objekter med metoder. Klassen over kan for eksempel brukes slik:
#include <stdio.h>                  // bruk normale C-inn-/utgave i eksemplet
 main () {
   id objektet;                                           // id mener "et eller annet objekt"
   objektet = [[[Lampe alloc] init] settLyser: YES];      // kompleks pakking av meldinene
   printf ("Lampen i variablen \"objektet\" %s.", [objektet lyser]?"lyser":"lyser ikke");
 }
McGuire kjernekraftverk

McGuire kjernekraftverk er et kjernekraftverk som produserer elektrisk kraft ved Lake Norman 27 km nordvest for Charlotte, i delstaten Nord-Carolina i det østlige USA. Innsjøen verket ligger ved er delstatens største, og ble skapt ved Duke Power's anleggelse av Cowans Ford-demningen. Kjernekraftverkets reaktorer ble godkjent for igangsetting i hnhv 1981 og 1984. Installert maksimal effekt er 2 200 MW, og årsproduksjonen i 2007 var på om lag 17,62 TWh elektrisk kraft.
Anlegget eies av Duke Energy. Det har i alt to reaktorer som er i operativ drift, hver med maksimalt ca. 1 100 MW effekt. Etter dagens konsesjoner skal reaktorenes produksjon opphøre i hnhv 2041 og 2043.